คลื่น 900 MHz ปัญหาอยู่ที่ “มันแพง”
คลื่นความถี่ 900 MHz ไม่ทันคลอด “แท้ง” ซะแล้ว..เมื่อค่ายมือถือ 3 ราย ไม่ว่าจะเป็นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท ทรู คอร์ปอเรชั่น จำกัด (มหาชน) หรือ TRUE ยกธงขาว..ไม่เข้าร่วมคลื่นดังกล่าว.!?
8 ส.ค. 2561

แฉทุกวันทันเกมหุ้น
คลื่นความถี่ 900 MHz ไม่ทันคลอด “แท้ง” ซะแล้ว..เมื่อค่ายมือถือ 3 ราย ไม่ว่าจะเป็นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท ทรู คอร์ปอเรชั่น จำกัด (มหาชน) หรือ TRUE ยกธงขาว..ไม่เข้าร่วมคลื่นดังกล่าว.!?
อ้าว..แล้วทำไมมือถือ 3 ค่ายจึงไม่เอาด้วยล่ะ.!? ทั้งที่คุณสมบัติทางเทคนิคครอบคลุมพื้นที่กว้างกว่าคลื่น 1800 MHz ด้วยซ้ำ..!
คำตอบไม่มีอะไรซับซ้อน..เอาชัด ๆ “มันแพงเกินไป” นั่นเอง..!  เนื่องจากคลื่น 900 MHz ราคาที่ชนะประมูลครั้งที่ผ่านมา ประมาณ 75,000 ล้านบาท สูงกว่าราคาประเมินเกือบ 3 เท่า จนกลายเป็นราคาที่ทำลายสถิติโลกมาแล้ว การประมูลครั้งนี้คลื่นความถี่ 900 MHz ราคาเริ่มต้น 35,988 ล้านบาท จึงทำให้เป็นราคาที่ไม่น่าสนใจเอาเสียเลย..!?
ครั้นที่ว่า กสทช.จะหั่นราคาเริ่มต้นลงมา..เป็นเรื่องที่เป็นไปไม่ได้ เพราะไม่เป็นธรรมกับ TRUE-ADVANC ที่ชนะประมูลครั้งก่อน “แบบเลือดสาด” ด้วยกันทั้งคู่..! จึงดูแล้วประมูลคลื่นความถี่ 900 MHz คงเกิดได้ยาก..!!
แต่น่าตั้งข้อสังเกต ก่อนหน้านี้ DTAC ร่อนหนังสือถึง กสทช.ว่า สนใจประมูลคลื่น 900 MHz จนเป็นเหตุให้ กสทช.ต้องควักออกมาประมูล ทั้งที่เพิ่งโยนลงเข่งไปแล้วมิใช่รึ..! เอาเข้าจริง ๆ DTAC เกิดอาการ “ป๊อด” ไม่เข้าร่วมซะอย่างงั้น..!!
หากดูถึงความจำเป็นของ 3 ค่ายต้องมีคลื่น 900 MHz หรือไม่..!? เห็นจะเป็นฝ่าย DTAC เองที่จำเป็นมากสุด เนื่องจากสัมปทานเดิมจะหมดอายุเดือน ก.ย. 2561 เหตุผลที่ DTAC ไม่สู้ครั้งนี้..ไม่น่าใช่แค่เรื่องปัญหาเทคนิคที่ว่าจะไปทับซ้อนกับคลื่น 900 MHz ที่ใช้กับรถไฟฟ้าความเร็วสูง..ตามที่ DTAC กล่าวอ้างมาก่อนหน้านี้..!!
จึงอดคิดไม่ได้ว่าลึก ๆ แล้ว DTAC เกี่ยงงอนเรื่องราคาเริ่มต้นใช่หรือไม่.?
ส่วน ADVANC มีคลื่น 900 MHz ในมืออยู่แล้ว 10 MHz (ไลเซนส์หมดอายุปี 2574) ดูแล้ว..ไม่มีก็ไม่ได้กระทบอะไรนัก แต่หากต้องการ “กักตุนคลื่น” เพื่อรองรับการให้บริการลูกค้าหรือสร้างความได้เปรียบเชิงการแข่งขัน ดังนั้นมีคลื่น 900 MHz ไว้ย่อมเป็นเรื่องดี..
ส่วน TRUE มีคลื่น 900 MHz ในมืออยู่แล้ว 10 MHz เช่นกัน และด้วยจำนวนฐานลูกค้า TRUE Move คลื่นที่มีอยู่ในมือปัจจุบัน ไม่จำเป็นต้องมีคลื่นเพิ่ม..แต่เหตุผล (แท้จริง) ที่ลึกซึ้งกว่านั้น TRUE มีปัญหาเรื่องเงินลงทุน หลังจากครั้งก่อนใช้สิทธิ์กู้จนเต็มวงเงินไปแล้ว
สรุปแบบฟันธงชัด ๆ เลยว่า..หาก กสทช.ไม่ปรับลดราคาเริ่มต้นประมูลคลื่น 900 MHz เชื่อได้ว่า “แท้ง” ซ้ำสองชัวร์.!?
…อิ อิ อิ..